text: मध्य प्रदेश के खंडवा से भाजपा सांसद नंदकुमार चौहान ने बयान देते हुए कहा है कि देश में महिलाओं के खिलाफ बढ़ते अपराधों के लिए स्मार्टफोन और इंटरनेट जिम्मेदार हैं। राज्य के पूर्व बीजेपी अध्यक्ष नंद कुमार चौहान ने कहा कि आजकल देश का युवा इंटरनेट और स्मार्टफोन का अधिक इस्तेमाल कर रहा है और छोटे-छोटे बच्चे मोबाइल पर अश्लील चीजें देखते हैं। इसका इन मासूमों के दिमाग पर गलत प्रभाव पड़ता है। अक्सर इसकी खबरें मीडिया के जरिए भी बाहर आती है।